ส่วนที่ 3

ฐานะการเงินและผลการดำเนินงาน

13. ข้อมูลทางการเงินที่สำคัญ

สรุปรายงานการสอบบัญชี

รายงานของผู้สอบบัญชีสำหรับงบการเงินของบริษัทในปี 2557 ตรวจสอบโดย นายชัยยุทธ อังศุวิทยา
จากสำนักงาน เอ. เอ็ม. ที. แอสโซซิเอท
ได้แสดงความเห็นในรายงานสอบบัญชีแบบไม่มีเงื่อนไขว่า งบการเงินได้แสดงฐานะการเงินของ
บริษัท ทุ่งคาฮาเบอร์ จำกัด (มหาชน) และบริษัทย่อย ณ วันที่ 31 ธันวาคม 2557
ผลการดำเนินงานและกระแสเงินสด สำหรับปีสิ้นสุดวันเดียวกัน ของ บริษัท ทุ่งคาฮาเบอร์ จำกัด
(มหาชน) และบริษัทย่อย และเฉพาะของ บริษัท ทุ่งคาฮาเบอร์ จำกัด (มหาชน)
โดยถูกต้องตามที่ควรในสาระสำคัญตามมาตรฐานการรายงานทางการเงิน

ข้อมูลทางการเงินที่สำคัญ

ฐานะการเงินและผลการดำเนินงานที่นำเสนอประกอบด้วย
ผลการดำเนินงานจากงบการเงินสำหรับปี สิ้นสุดวันที่ 31 ธันวาคม 2557
ที่ผ่านการตรวจสอบจากผู้สอบบัญชี
โดยแสดงเปรียบเทียบกับผลการดำเนินงานจากงบการเงินสำหรับปีสิ้นสุดวันที่ 31 ธันวาคม 2556
และ 2555 ที่ผ่านการตรวจสอบจากผู้สอบบัญชีแล้ว

13.1 สรุปงบการเงินรวมของบริษัท

-   งบแสดงฐานะการเงิน

สินทรัพย์

[]

หนี้สินและส่วนผู้ถือหุ้น

[]

[]

-   งบกำไรขาดทุนเบ็ดเสร็จ

[]

[]

[]

[]

13.2 อัตราส่วนทางการเงินที่สำคัญ

[]

14. การวิเคราะห์และคำอธิบายของฝ่ายจัดการ

คำอธิบายและการวิเคราะห์ฐานะทางการเงิน
และผลการดำเนินงานของบริษัทตามงบการเงินสำหรับปี สิ้นสุดวันที่ 31 ธันวาคม 2557
เทียบกับช่วงเดียวกันของปีก่อนสำหรับผลการดำเนินงาน และเทียบกับ ณ วันที่ 31 ธันวาคม 2556
สำหรับฐานะทางการเงิน โดยมีรายละเอียดดังต่อไปนี้

14.1 สินทรัพย์

สินทรัพย์รวม ณ วันที่ 31 ธันวาคม 2557 บริษัทฯ และบริษัทย่อยมีสินทรัพย์ทั้งสิ้น 1,403.55
ล้านบาท ลดลงจากปีก่อน 272.14 ล้านบาท คิดเป็นอัตราร้อยละ 16.24 มีสาเหตุหลัก ได้แก่

-   เงินสดและรายการเทียบเท่าเงินสดคงเหลือ ณ วันที่ 31 ธันวาคม 2557 เท่ากับ 5.47
    ล้านบาท ลดลงอัตราร้อยละ 97.45 เมื่อเทียบกับ ณ วันที่ 31 ธันวาคม 2556
    ซึ่งมีจำนวนเงินประมาณ 214.76 ล้านบาท เนื่องจากมีการลงทุนโครงการเหมืองในลาว
    ค่าใช้จ่ายในการปรับปรุงสำนักงาน
    และค่าใช้จ่ายในการพัฒนาโครงการอสังหาริมทรัพย์ที่จังหวัดตากและจังหวัดภูเก็ต

-   ลูกหนี้การค้าคงเหลือ ณ วันที่ 31 ธันวาคม 2557 เท่ากับ 4.70 ล้านบาท เพิ่มขึ้น 4.2
    ล้านบาท คิดเป็นอัตราร้อยละ 833.43 เพิ่มขึ้นเมื่อเทียบกับ ณ วันที่ 31 ธันวาคม 2556
    ซึ่งมีจำนวนเงินประมาณ 0.5 ล้านบาท เนื่องจากการปรับตัวเพิ่มขึ้นของการขายหินแอนดีไซด์
    เพื่องานซ่อมแซมถนนและทางรถไฟ

-   สินค้าคงเหลือ ณ วันที่ 31 ธันวาคม 2557 เท่ากับ 492.21 ล้านบาท
    ลดลงคิดเป็นอัตราร้อยละ 4.59 เมื่อเทียบกับ ณ วันที่ 31 ธันวาคม 2556
    ซึ่งมีจำนวนเงินประมาณ 515.90 ล้านบาท
    เนื่องจากการปรับมูลค่าของสินค้าคงเหลือและการขายสินค้า

-   รายจ่ายโครงการเหมืองในลาว ณ วันที่ 31 ธันวาคม 2557 เท่ากับ 96.52 ล้านบาท
    เพิ่มขึ้น 29.50 ล้านบาท คิดเป็นอัตราร้อยละ 44.69 เมื่อเทียบกับ ณ วันที่ 31 ธันวาคม
    2556 ซึ่งมีจำนวนเงินประมาณ 66.02 ล้านบาท
    เนื่องจากได้มีการสำรวจแหล่งแร่อย่างต่อเนื่อง

-   ที่ดิน อาคารและอุปกรณ์ – สุทธิ ณ วันที่ 31 ธันวาคม 2557 เท่ากับ 503.41 ล้านบาท
    ลดลง 101.21 ล้านบาท คิดเป็นอัตราร้อยละ 16.74 เมื่อเทียบกับ ณ วันที่ 31 ธันวาคม
    2556 ซึ่งมีจำนวนเงินประมาณ 604.62 ล้านบาท เนื่องจากการตัดค่าเสื่อมราคา
    และส่วนหนึ่งทิ่ดินจังหวัดตาก ได้โอนมาเป็นอสังหาริมทรัพย์ระหว่างพัฒนา
    ภายใต้ชื่อบัญชีสินค้าคงเหลือ

14.2 หนี้สิน

หนี้สิ้นรวม ณ วันที่ 31 ธันวาคม 2557 บริษัทฯ และบริษัทย่อย มีหนี้สินทั้งสิ้น 2,427.38 ล้านบาท
เพิ่มขึ้น 170.34 ล้านบาท หรือคิดเป็นอัตราร้อยละ 7.55 โดยมีการเปลี่ยนแปลงของสาเหตุหลัก
ได้แก่

-   เจ้าหนี้อื่น ณ วันที่ 31 ธันวาคม 2557 เท่ากับ 87.67 ล้านบาท เพิ่มขึ้น 22.01 ล้านบาท
    คิดเป็นอัตราร้อยละ 33.53 เมื่อเทียบกับ ณ วันที่ 31 ธันวาคม 2556
    ซึ่งมีจำนวนเงินประมาณ 65.66 ล้านบาท
    เกิดจากการค้างจ่ายเงินเดือนของผู้บริหารและพนักงานของบริษัท ทุ่งคำ จำกัด
    รวมทั้งค่าจ้างผู้รับเหมาขุดระเบิด สินแร่ เหมืองหินแอนดีไซด์

-   เงินกู้ยืมที่ผิดนัดชำระหนี้ ณ วันที่ 31 ธันวาคม 2557 เท่ากับ 849.0 ล้านบาท เพิ่มขึ้น
    84.10 ล้านบาท คิดเป็นอัตราร้อยละ 10.99 เมื่อเทียบกับ ณ วันที่ 31 ธันวาคม 2556
    ซึ่งมีจำนวนเงินประมาณ 764.91 ล้านบาท
    เนื่องจากการบันทึกดอกเบี้ยค้างชำระของเจ้าหนี้เงินกู้ต่างประเทศ

-   ประมาณการค่าเสียหายที่คู่สัญญาเรียกร้องจากการไม่ปฏิบัติตามสัญญาส่งมอบทองคำ ณ วันที่ 31
    ธันวาคม 2557 เท่ากับ 913.97 ล้านบาท เพิ่มขึ้น 4.52 ล้านบาท คิดเป็นร้อยละ 0.50
    เมื่อเทียบกับ ณ วันที่ 31 ธันวาคม 2556 ซึ่งมีจำนวนเงินประมาณ 909.45 ล้านบาท
    เนื่องจากการปรับเพิ่มของอัตราแลกเปลี่ยนเงินตราต่างประเทศ

14.3 ส่วนของผู้ถือหุ้น

ปี 2557 ส่วนของผู้ถือหุ้นจำนวน (1,023.83) ล้านบาท เพิ่มขึ้นจากปี 2556 จำนวน 442.48
ล้านบาท เนื่องจากมีขาดทุนจากการดำเนินงานปกติจำนวน 258.60 ล้านบาท
และการรับรู้ผลขาดทุนจากการตีราคาสินค้าคงเหลือลดลง จำนวน 123.06 ล้านบาท

14.4 รายได้จากการดำเนินงาน

  []

บริษัทฯ มีรายได้จากการขายหินแอนดีไซด์สำหรับปีสิ้นสุดวันที่ 31 ธันวาคม 2557
มีจำนวนเงินประมาณ 38.87 ล้านบาท ปรับเพิ่มประมาณร้อยละ 5.18
เมื่อเทียบกับช่วงเดียวกันของปีก่อนที่มีรายได้จากการขายหินแอนดีไซด์จำนวนเงิน 36.96 ล้านบาท
สาเหตุหลัก ได้แก่ ความต้องการเพิ่มขึ้นของหินแอนดีไซด์ในโครงการซ่อมแซมถนนของภาครัฐ

บริษัทฯ มีรายได้จากการขายทองคำและทองแดงสำหรับปีสิ้นสุดวันที่ 31 ธันวาคม 2557
มีจำนวนเงินประมาณ 17.68 ล้านบาท ปรับลดลงจากปีก่อนร้อยละ 57.15
เมื่อเทียบกับช่วงเดียวกันของปีก่อนที่มีรายได้จากการขายทองคำและทองแดงเป็นจำนวนเงิน 41.26
ล้านบาท สาเหตุเนื่องจากบริษัทฯ ยังคงปิดกิจการชั่วคราวของเหมืองแร่ทองคำ จ.เลย
เนื่องจากมีกลุ่มผู้คัดค้านการทำเหมืองจำนวนหนึ่ง ในตำบลเขาหลวง อำเภอวังสะพุง จังหวัดเลย
ได้จัดกลุ่มชุมนุมและปิดกั้นถนนสาธารณะและจัดสร้างสิ่งกีดขวางทางเข้าออกของเหมือง

14.5 ค่าใช้จ่าย

ต้นทุนการขายหินแอนดีไซด์

ต้นทุนการขายหินแอนดีไซด์ สำหรับปีสิ้นสุดวันที่ 31 ธันวาคม 2557 มีจำนวนเงินประมาณ 23.16
ล้านบาท ปรับตัวเพิ่มขึ้นประมาณร้อยละ 39.31
เมื่อเทียบกับช่วงเดียวกันของปีก่อนที่มีต้นทุนการขายหินแอนดีไซด์จำนวนเงิน 16.62 ล้านบาท
ซึ่งจะมีสัดส่วนสอดคล้องสัมพันธ์กับรายได้จากการขายหินแอนดีไซด์ที่เพิ่มขึ้น

ต้นทุนการขายทองคำและทองแดง

ต้นทุนการขายทองคำและทองแดง สำหรับปีสิ้นสุดวันที่ 31 ธันวาคม 2557 มีจำนวนเงินประมาณ
29.77 ล้านบาท ปรับตัวลดลงประมาณร้อยละ 58.0
เมื่อเทียบกับช่วงเดียวกันของปีก่อนที่มีต้นทุนการขายทองคำและทองแดงจำนวน 71.24 ล้านบาท
ซึ่งสัดส่วนจะเป็นไปตามปริมาณการขาย

ค่าใช้จ่ายในการบริหาร

ค่าใช้จ่ายในการบริหารที่เกิดขึ้นสำหรับปีสิ้นสุดวันที่ 31 ธันวาคม 2557 มีจำนวนเงินประมาณ
245.87 ล้านบาท ปรับตัวลดลงประมาณร้อยละ 17.47
เมื่อเทียบกับช่วงเดียวกันของปีก่อนที่มีค่าใช้จ่ายจำนวนเงิน 297.91 ล้านบาท
สาเหตุหลักที่ลดลงเนื่องจากการปิดดำเนินกิจการชั่วคราวของเหมืองทองคำ

14.6 ขาดทุนสุทธิ

ขาดทุนสุทธิของบริษัทที่เกิดขึ้นสำหรับปีสิ้นสุดวันที่ 31 ธันวาคม 2557 มีจำนวนเงินประมาณ 442.48
ล้านบาท ขาดทุนเพิ่มขึ้นประมาณร้อยละ 37.0 เมื่อเทียบกับช่วงเดียวกันของปีก่อนที่มีผลขาดทุนสุทธิ
324.14 ล้านบาท เนื่องจากในปี 2557 บริษัทยังคงต้องบันทึกค่าใช้จ่ายต่าง ๆ
สำหรับเหมืองทองคำถึงแม้จะปิดกิจการชั่วคราว เช่น เงินเดือนพนักงาน ค่าเสื่อมราคา
ดอกเบี้ยเงินกู้ยืมต่างประเทศ

14.7 กระแสเงินสด

กระแสเงินสดจากการดำเนินงาน

สำหรับปี 2557 บริษัทฯ มีกระแสเงินสดจากการดำเนินงานสุทธิ จำนวน (179.01) ล้านบาท
เนื่องจากปี 2557 บริษัท ทุ่งคำ ยังคงไม่สามารถขายแร่ทองคำและทองแดงได้ตามปกติ
ซึ่งได้รับผลกระทบจากเหตุการณ์มีกลุ่มต่อต้านการทำเหมือง จนนำไปสู่การปิดเหมืองชั่วคราว
ส่งผลให้มีผลขาดทุนและกระแสเงินสดจากการดำเนินงานติดลบ

กระแสเงินสดจากการลงทุน

ในปี 2557 บริษัทฯ มีกระแสเงินสดใช้ไปในการลงทุนสุทธิ จำนวน (33.92) ล้านบาท
โดยหลักใช้ไปเพื่อการลงทุนสำรวจแหล่งแร่ในประเทศลาว

กระแสเงินสดจากการจัดหาเงิน

ในปี 2557 บริษัทฯ มีกระแสเงินสดจากการจัดหาเงินสุทธิ จำนวน 3.64 ล้านบาท
โดยหลักมาจากการกู้ยืมเงินกรรมการ ทั้งนี้กระแสเงินสดจากการจัดหาเงินดังกล่าว
ใช้ไปเพื่อชำระค่าภาคหลวงแร่

ความสามารถในการบริหารทรัพย์สิน

1. ส่วนประกอบสินทรัพย์

ส่วนประกอบของสินทรัพย์ที่สำคัญของบริษัทและบริษัทย่อย ประกอบด้วย
เงินสดและรายการเทียบเท่าเงินสด สินค้าคงเหลือ เงินลงทุนในบริษัทย่อย รายจ่ายโครงการต่างๆ
รอตัดบัญชี ที่ดิน อาคาร และอุปกรณ์ อสังหาริมทรัพย์เพื่อการลงทุนและสินทรัพย์อื่น โดยในปี 2557
สินทรัพย์ที่มีการเปลี่ยนแปลงของสัดส่วนสินทรัพย์อย่างมีนัยสำคัญ คือ

1.1 เงินสดและรายการเทียบเท่าเงินสดสำหรับปี 2557 มีจำนวน 5.47 ล้านบาท
ลดลงเมื่อเทียบกับปี 2556 ที่มีจำนวน 214.76 ล้านบาท คิดเป็นอัตราลดลงร้อยละ 97.45
ทั้งนี้เนื่องจากปีที่ผ่านมา บริษัท สกายคลิฟฟ์ ได้ขายที่ดินบริเวณ ถ.รัชดา ออกไป
ส่งผลให้มีเงินทุนหมุนเวียนในเงินสดสูงขึ้นเมื่อเทียบกับปีปัจจุบัน

1.2 ลูกหนี้การค้าสำหรับปี 2557 มีจำนวน 4.7 ล้านบาท เพิ่มขึ้นเมื่อเทียบกับปี 2556 ที่มีจำนวน
0.5 ล้านบาท คิดเป็นอัตราเพิ่มขึ้นร้อยละ 833.49
ทั้งนี้เนื่องจากการปรับตัวเพิ่มขึ้นจากการขายหินแอนดีไซต์ เพื่องานซ่อมแซมถนนและทางรถไฟ

1.3 รายจ่ายโครงการเหมืองในลาวรอตัดบัญชีสำหรับปี 2557 มีจำนวน 96.52 ล้านบาท
เพิ่มขึ้นเมื่อเทียบกับปี 2556 ที่มีจำนวน 66.02 ล้านบาท คิดเป็นอัตราเพิ่มขึ้นร้อยละ 46.20
เนื่องจากบริษัทฯ ได้มีการสำรวจแหล่งแร่อย่างต่อเนื่อง

1.4 สินทรัพย์ไม่หมุนเวียนอื่นสำหรับปี 2557 มีจำนวน 41.07 ล้านบาท เพิ่มขึ้นเมื่อเทียบกับปี
2556 ที่มีจำนวน 9.84 ล้านบาท คิดเป็นอัตราเพิ่มขึ้นร้อยละ 317.46 ทั้งนี้เนื่องจากในระหว่างปี
บริษัท สกายคลิฟฟ์ ได้มีการปรับปรุงและซ่อมแซมภายในสำนักงาน
ส่งผลให้รายจ่ายปรับปรุงสำนักงานเช่ารอตัดบัญชีซึ่งอยู่ในหมวดของสินทรัพย์ไม่หมุนเวียนอื่นสูงขึ้น

2. คุณภาพของสินทรัพย์

การวิเคราะห์อายุลูกหนี้ บริษัทและบริษัทย่อย มีลูกหนี้การค้าแยกตามอายุนี้ที่ค้างชำระ ดังนี้

หน่วย: พันบาท

  ------------------------ ---------------- ------- -------------- ---------- ---------- ----------
  อายุลูกหนี้การค้า             เหมืองหินแอนดีไซด์           เหมืองแร่ทองคำ              รวม        

                           2557             2556    2557           2556       2557       2556

  ยังไม่ถึงกำหนดชำระ          -                -       -              -          -          -

  เกินกำหนดชำระน้อยกว่า 3     4,701            503     -              -          4,701      503
  เดือน                                                                                   

  เกินกำหนดชำระ 3 เดือน ถึง 6 -                -       -              -          -          -
  เดือน                                                                                   

  เกินกำหนดชำระมากกว่า 12    -                254     74,860         74,860     74,860     75,114
  เดือนขึ้นไป                                                                               

  รวมลูกหนี้การค้า             4,701            757     74,860         74,860     79,561     75,617

  หัก ค่าเผื่อหนี้สงสัยจะสูญ       -                -       (74,860)       (75,114)   (74,860)   (75,114)

  ลูกหนี้การค้า-สุทธิ            4,701            757     -              (254)      4,701      503
  ------------------------ ---------------- ------- -------------- ---------- ---------- ----------

2.1 อัตราการหมุนเวียนของลูกหนี้ (Receivable Turnover Ratio) สำหรับปี 2557 มีจำนวน
21.73 ครั้ง เพิ่มสูงขึ้นเมื่อเทียบกับปี 2556 ที่มีจำนวน 6.05 ครั้ง
แสดงว่าการเก็บหนี้และนโยบายการให้สินเชื่อของบริษัทมีประสิทธิภาพมากขึ้น
อย่างไรก็ตามในส่วนฉพาะของบริษัท ทุ่งคำ นั้น มีลูกหนี้รายใหญ่รายหนึ่งที่ค้างชำระหนี้มาตั้งแต่ ปี
2555 โดยบริษัทมีการติตตามหนี้อย่างต่อเนื่อง แต่เนื่องจากลูกหนี้มีปัญหาด้านการเงินขาดสภาพคล่อง
ในปีเดียวกันบริษัทจึงได้ตั้งค่าเผื่อหนี้สงสัยจะสูญไว้เต็มจำนวนตามมูลหนี้ที่ค้างชำระไว้ที่ 74.86
ล้านบาท ต่อมาบริษัทได้ดำเนินการฟ้องร้องลูกหนี้รายนี้
ซึ่งปัจจุบันคดีนี้ศาลได้ตัดสินแล้วว่าให้ลูกหนี้ชำระหนี้ที่คงค้างทั้งหมดพร้อมดอกเบี้ย

ระยะเวลาในการเก็บหนี้โดยเฉลี่ย ของปี 2557 และ ปี 2556 เป็น 16.80 วัน และ 60.37 วัน
ตามลำดับ โดยระยะเวลาเก็บหนี้ในปี 2557 ลดลงจากปีก่อนอย่างมีนัย เนื่องจากบริษัทฯ
ได้ควบคุมและติดตาม และบริหารระยะเวลาเก็บหนี้ให้อยู่ในระดับที่เหมาะสม

2.2 อัตราการหมุนเวียนของสินทรัพย์ถาวร (Fixed Assets Turnover Ratio)
การใช้สินทรัพย์ถาวรของบริษัทฯ สำหรับปี 2557 ก่อให้เกิดยอดขาย 0.11 ครั้ง
ซึ่งลดลงเมื่อเทียบกับปี 2556 ที่มีจำนวน 0.13 ครั้ง แสดงว่าปี 2557
ประสิทธิภาพการใช้สินทรัพย์ถาวรของบริษัทฯ ก่อให้เกิดยอดขายต่ำลง

2.3 อัตราการหมุนเวียนของสินทรัพย์รวม (Total Assets Turnover Ratio)
การใช้สินทรัพย์รวมของบริษัทและบริษัทย่อยสำหรับปี 2557 ก่อให้เกิดยอดขาย 0.04 ครั้ง
ลดลงเมื่อเทียบกับปี 2556 ที่มีจำนวน 0.05 ครั้ง แต่ไม่มากนัก ซึ่งบริษัทฯ
อาจลดจำนวนสินทรัพย์รวมโดยจำหน่ายสินทรัพย์ที่ไม่ได้ใช้งานออกไป

ปัจจัยหรือเหตุการณ์ที่จะมีผลต่อฐานะการเงินหรือการดำเนินงานในอนาคต

ปัจจัยภายนอกที่มีผลต่อธุรกิจของบริษัท

ในการดำเนินธุรกิจเหมืองแร่
ผลประกอบการของบริษัทและบริษัทย่อยจะขึ้นอยู่กับสภาวะทางเศรษฐกิจและสังคม
และข้อกำหนดกฎหมายเป็นสำคัญ ซึ่งอาจได้รับผลกระทบจากปัจจัยภายนอก
ที่บริษัทไม่สามารถควบคุมได้คือ

1.1 ปัจจัยจากการผันผวนอัตราแลกเปลี่ยนเงินตราต่างประเทศ
บริษัทย่อยมีการซื้อขายแร่ทองคำทองแดงและการกู้ยืมเงินที่เป็นเงินตราต่างประเทศ
ส่วนใหญ่เป็นการซื้อขายด้วยสกุลเงินดอลลาร์สหรัฐ ส่งผลกระทบโดยตรงต่อบริษัท จากปัจจัยดังกล่าว
ซึ่งบริษัทได้มีแนวทางลดความเสี่ยงโดยการทำสัญญาซื้อขายเงินตราต่างประเทศล่วงหน้า (Hedging
Future)

1.2 ปัจจัยทางด้านสังคม
การดำเนินธุรกิจของบริษัทย่อยได้รับผลกระทบจากสถานการณ์ทางสังคมที่ดำเนินมาตั้งแต่เดือนพฤษภาคม
2556 กรณีกลุ่มชาวบ้านรวมตัวกันคัดค้านและต่อต้านการทำเหมือง
ทำให้บริษัทไม่สามารถขนแร่ที่มีอยู่ออกจำหน่ายได้จนกระทั่งนำไปสู่การปิดเหมืองชั่วคราวของบริษัท
ส่งผลกระทบฐานะการเงินโดยตรง
และจากการคาดการณ์คาดว่าสถานการณ์จะฟื้นตัวกลับมาดีขึ้นได้ในช่วงปลายปี 2557
อย่างไรก็ตามจากปัจจัยดังกล่าว บริษัทและบริษัทย่อยได้มีการกระจายความเสี่ยง
โดยการขยายการลงทุนในธุรกิจอื่น

1.3 ปัจจัยทางด้านข้อกำหนดกฎหมาย บริษัทและบริษัทย่อยมีการสำรวจแหล่งแร่หลายแห่ง
และได้ยื่นคำขอประทานบัตรต่อกรมอุตสาหกรรมพื้นฐานและการเหมืองแร่ (กพร.)
การจัดทำรายงานวิเคราะห์ผลกระทบสิ่งแวดล้อม การขอความเห็นชอบจากองค์การบริหารส่วนตำบล
การขออนุญาตใช้พื้นที่จากกรมป่าไม้ รวมทั้งการสร้างความเข้าใจกับชุมชนโดยรอบ
เนื่องจากการขอประทานบัตรเหมืองแร่บางแปลงมีราษฎรในพื้นที่บางกลุ่มเรียกร้องให้หน่วยงานของรัฐชะลอการให้ประทานบัตรใหม่แก่บริษัทย่อย
ส่งผลกระทบต่อกระบวนการผลิตต้องชะลอออกไป
ซึ่งในขณะนี้บริษัทกำลังเร่งดำเนินการให้ได้รับประทานบัตร
เพื่อให้กระบวนการผลิตสามารถดำเนินต่อไปได้อย่างต่อเนื่อง

นอกจากขั้นตอนการขอประทานบัตรที่ต้องใช้เวลานาน
ในส่วนที่เกี่ยวข้องกับการดำเนินการของรัฐยังมีค่าใช้จ่ายที่เกี่ยวข้อง ได้แก่
ค่าธรรมเนียมอาชบัตรพิเศษและค่าใช้จ่ายเบื้องต้นอื่นๆ ค่าธรรมเนียมขอประทานบัตร
และผลประโยชน์ที่จ่ายให้แก่กรมอุตสาหกรรมพื้นฐานและการเหมืองแร่ ซึ่งถือเป็นค่าใช้จ่ายที่สูง
โดยเฉพาะค่าภาคหลวงและค่าธรรมเนียมการใช้พื้นที่